衛詩雅自認地獄廚神食到同事屙嘔 傅孟柏畀刀功考起
2024年04月01日 18:01
東網電視
更多新聞短片
藝人衛詩雅(Michelle)在ViuTV劇集《瑪嘉烈與大衛系列 絲絲》中與陳湛文共同經營水餃店,現實中Michelle笑言自己屬於「地獄廚神」級別,揚言謝霆鋒都想放棄教自己下廚:「我試過煮嘢食畀工作人員,佢哋食到肚痛屙嘔,千祈唔好食我煮啲嘢啊!我連煮公仔麵都會發漲晒,煲湯會好少少,因為擺材料落壓力煲就得。」不過,性格好學的Michelle指烹飪是她下一個希望能夠「成就解鎖」的技能。
另外,首次來港拍劇的台灣藝人傅孟柏劇中飾演城中名廚,他指除了不時入廚房外,也曾在餐廳工作,傅孟柏說:「我有在餐廳洗過盤子和做外場,但沒有真的搞食物,在拍攝前,我有到美食顧問的餐廳實習,最難是刀功,切東西有難度,因為要有架勢。」
無獨有偶劇中與傅孟柏飾演兩兄弟的吳啟洋(Phoebus)指中學時也曾在餐廳工作數月,當時負責整拉面和餃子,但現在則較少下廚:「通常我哋啲時間好亂,真係習慣買外賣,最多都係準備早餐,因為快,可能整啲粟米片同通粉。」